Държавен вестник, бр. 87, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  87
Раздел V
Изисквания към обектите, в които се про­
веждат опити с животни
Чл. 32. Собствениците или управителите 
на обекти, в които се провеждат опити с 
животни, регистрират вивариума, в който се 
настаняват животните, по реда на чл. 137 от 
Закона за ветеринарномедицинската дейност.
Чл. 33. Собствениците или управителите 
на обектите по чл. 32 са длъжни да:
1. назначат лице, което:
а) има висше биологично, медицинско, 
ветеринарномедицинско, зооинженерно или 
висше образование в областта на: екология 
и биологично разнообразие; опазване на при­
родната среда или опазване на околната среда 
(с изучаване на биологичното разнообразие);
б) следи за спазване на ветеринарноме­
дицинските и зоохигиенните изисквания за 
настаняване на опитните животни съобразно 
разпоредбите на тази наредба и вътрешните 
правила в обекта и отговаря за грижите за 
животните и спазването на изискванията за 
хуманно отношение;
в) организира процеса на хранене и поене 
на животните, почистването и дезинфекция­
та на помещенията, в които са настанени, и 
използваното оборудване;
г) води регистрите по чл. 38;
д) издава вътрешни правила за работа и 
грижа за животните съгласно разпоредбите 
на тази наредба и носи отговорност за из­
пълнението им;
е) е отговорно да гарантира, че персоналът 
е с подходящо образование и компетентност 
и преминава постоянно обучение, включващо 
специфична информация за настанените в 
обекта видове животни;
ж) гарантира, че персоналът е обект на 
надзор, докато не е демонстрирал необходи­
мата компетентност;
2. осигурят на животните постоянно ме­
дицинско обслужване от ветеринарен лекар, 
който:
а) ежедневно контролира здравния статус 
на животните и дава консултации по време 
на всеки етап от опита или след него по от­
ношение доброто състояние на животните и 
предпазването им от излишна болка, страда­
ние, дистрес или трайно увреждане;
б) определя поставянето им в помещенията 
за изолиране и определя срока на карантината;
в) в случаите, когато е необходимо, извърш­
ва евтаназия на опитните животни;
г) определя пригодността им за използване 
в опити;
д) определя необходимостта животното 
да бъде оставено живо или умъртвено след 
приключване на опита;
е) поставя маркировка на животните;
ж) води амбулаторен дневник за всяко 
лечение и манипулация на животните;
3. осигурят достатъчен за капацитета и 
дейността на обекта персонал с подходящо 
образование и квалификация, за да осъщест­
вява някоя от следните функции:
а) разработване на опити и проекти;
б) осъществяване на опити върху животни;
в) полагане на грижи за животните; или
г) умъртвяване на животни;
4. определят отговорник или екип за 
хуманно отношение към животните, който 
включва лицето по т. 1 и представител/и на 
съответните научни среди, които се консул­
тират с ветеринарния лекар по т. 2.
Чл. 34. (1) Лицата по чл. 33, т. 3 трябва да 
имат необходимите теоретични и практически 
знания за манипулиране и грижа към опит­
ните животни, придобити след завършване на 
специализиран курс в акредитирано училище 
по програма, одобрена от БАБХ.
(2) Акредитираните училища:
1. разработват програми, които включват 
съответните за всяка длъжност необходими 
знания, изброени в приложение № 7.
2. организират и провеждат два вида кур­
сове на обучение:
а) за научния екип, който разработва опити 
и проекти и осъществява опити върху животни;
б) за персонала, който полага грижи за 
животните.
(3) Алинеи 1 и 2 не се прилагат за лицата 
по чл. 33, т. 3, буква „в“, ако притежават висше 
биологично, медицинско, ветеринарномеди­
цинско, зооинженерно или средно специално 
ветеринарномедицинско образование или 
докажат, че притежават практически опит от 
3 години, който им дава право да манипулират 
и да се грижат за опитни животни.
Чл. 35. (1) Отговорникът или екипът за 
хуманно отношение към животните по чл. 33, 
т. 4 изпълнява най-малко следните задачи:
1. съветва персонала, работещ с животни, 
по въпроси, свързани с хуманното отноше­
ние към животните, във връзка с тяхното 
придобиване, настаняване, използване или 
грижите за тях;
2. съветва персонала относно прилагането 
на изискването за заместване и намаляване из­
ползването на животни в опити и облекчаване 
на болката и страданието при развъждането, 
настаняването, грижите за и използването им 
в опити и поддържа неговата осведоменост 
относно технически и научни достижения по 
отношение на прилагането на тези изисквания;
3. установява и осъществява преглед на 
вътрешните оперативни процеси по отношение 
на наблюдението, отчитането и последващия 
контрол във връзка с хуманното отношение 
към животните, настанени или използвани 
в обекта;
4. следи развитието и резултатите от про­
ектите, като взема предвид последиците върху 
използваните животни, и определя и посочва